OzLabs/hebrew-wiki-articles huggingface dataset:
פסאז'

ווינה]]
[[גלריית ויטוריו אמנואלה השני, מרכז הקניות העתיק ביותר באיטליה]]
באדריכלות, פָּסָאז (בצרפתית: Passage; מילולית: מעבר) או מִפְלָשׁ הוא מעבר מרוצף ומקורֶה בין שני רחובות, שני מפלסים או שני בניינים. לרוב, בשני צידיו של הפסאז' יימצאו חנויות ובתי עסק.

פסאז' המקורה ברצף קשתות או קמרונות נקרא ארקדה.

== אטימולוגיה ==
מקור המילה פָּסָאז'<nowiki/> או פָּסָז הוא בשפה הצרפתית, שבה משמעותו הוא בפשטות "מעבר".

בלשון חז"ל נקרא 'מבוי מפולש'. חז"ל משתמשים בביטוי זה כדי לתאר מעבר הפתוח משני צדיו, או סמטה צרה, המקצר את הדרך בין רחוב אחד לרחוב אחר<ref>(שבת טו, א)</ref>. בכך מבחינים אותו מ"מבוי סתום" שאין מוצא ממנו.

== היסטוריה ==
במאה ה-18 וה-19 החלו יזמים לבנות פסאז'ים, מעברים וגלריות בין בתים שונים, או בין רחובות שונים. עקב המהפכה הצרפתית אדמתם של בני האצולה והמלוכה נפלו לידיהם של בעלי הון. הללו ביקשו לייצר רווח כלכלי מאדמות אלה, מה שהיווה את הרקע להתפשטות הפסאז'ים. לפני שיפוץ פריז, יצרו בעלי ההון רחובות המיועדים לקניות, והמעברים ביניהם שימשו כקיצורי דרך למעבר בין הרחובות. בניגוד לדרכי בוץ לא סלולות אחרות, הפסאז'ים היו מרוצפים באריחים. בתקופה זו הוקמו בפריז "הפסאז'ים המקורים". יצירתם גם הייתה קשורה לגידול המהיר של האוכלוסייה, ולצורך הנלווה להגביר את יעילות המסחר. בתי הדירות לאורך הרחובות הצרים החלו להיות מחוברים בגגות מזוגגים, וכך נוצרו חללי מסחר נוספים.

היתרון הבולט של הפסאז', היה הגנה על החלל מפני פגעי מזג האוויר, וכן אפשרות לחימום נוסף בחורף וקירור בקיץ. בכך, הייתה השפעה לטובה על נוחות הקניות, מה שגרם במקביל למחאות של מוכרי המטריות ויצרני "מגפי וולינגטון". לפי "פרויקט הפסאז'ים" מאת ולטר בנימין, רוב הפסאז'ים בפריז נוצרו בעשור וחצי שלאחר 1822. התנאי הראשון להופעתם היה הפריחה בסחר הטקסטיל. התנאי השני הוא תחילת ארכיטקטורת הברזל היצוק. הפסאז'ים היו מבשרי תאורת הגז.

פסאז'ים שונים בעולם זוכים לעיצובים אדריכליים ייחודיים ועיטורים שונים. אור השמש חודר אל הפסאז'ים לרוב באמצעות חלונות "זניט", תקרות זכוכית בגגות המבנים. לעיתים פסאז'ים נבנים מראש כחלק מתכנון המבנה, ואילו במקרים אחרים הם נבנים כדי לחבר בין מבנים קיימים. במקרים אלה, הקירות החיצוניים של המבנים, משמשים כקירות הפנימיים של הפסאז'ים. בארצות הברית מכונים מבנים אלה בשם "ארקדת הקניות" (באנגלית: Shopping arcades). "ארקדת הקניות" הפכו למקום פופולרי לקניות ומפגש למעמד הביניים בערים. מבנים אלו היו הגרסאות המוקדמות של מרכזי הקניות המודרניים. ה"פסאז'" הראשון בישראל, "פסז' פנסק", נחנך בשנת 1925, ברחוב הרצל 16 בתל אביב.

== קישורים חיצוניים ==

* 
* 
* 

== הערות שוליים ==

קטגוריה:סוגי רחובות
אולקר (חברה)

אולקר (בטורקית: Ülker) היא קונגלומרט טורקי שבסיסו באיסטנבול, טורקיה. 

אולקר נוסדה בשנת 1944 על ידי סברי ואסים אולקר כמאפייה קטנה בעיר גזיאנטפ. כיום, אולקר היא אחת מחברות המזון והמשקאות הגדולות בטורקיה, עם מגוון רחב של מוצרים כולל עוגיות, שוקולדים, חטיפים ומשקאות.

החברה ידועה במותגי הביסקוויטים הפופולריים שלה, ובמגוון של מזונות אחרים כגון חטיפים, כולל צ'יפס, אגוזים וקרקרים. 
בנוסף למוצרי המזון שלה, לאולקר יש נוכחות גם בתעשיית המשקאות, עם מותגים כמו Fetamin ו- Fruko. החברה מתמקדת בחדשנות ומציגה תדיר מוצרים חדשים לשוק.
לאולקר רשת הפצה נרחבת בטורקיה והיא מייצאת את מוצריה ליותר מ-100 מדינות ברחבי העולם. 

בנוסף לפעילותה העסקית, אולקר מעורבת גם ביוזמות אחריות חברתית תאגידית, כולל תמיכה בתוכניות חינוך וספורט בטורקיה. 

החברה בבעלות חברת האחזקות Yıldız Holding.

== מעורבות בספורט ==
אולקר היא נותנת חסות מרכזית לספורט בטורקיה ויש לה היסטוריה ארוכה של תמיכה בקבוצות ספורט ואירועי ספורט שונים. החברה נותנת חסות לכמה מועדוני ספורט טורקיים, כולל פנרבחצ'ה, ובשיקטש בכדורגל, כמו גם פנרבחצ'ה בכדורסל. אולקר הוא גם נותן החסות הראשי של נבחרת טורקיה בכדורסל.

בנוסף למתן חסות לקבוצות ספורט בודדות, אולקר עוסקת גם בארגון ובמתן חסות לאירועי ספורט בטורקיה. החברה היא נותנת החסות הראשית של ליגת העל הטורקית בכדורסל וכן נתנה חסות לאירועי ספורט בינלאומיים כמו ליגת האלופות של אופ"א והליגה האירופית של אופ"א.

המעורבות של אולקר בספורט אינה מוגבלת רק לחסות, שכן לחברה יש גם מתקני ספורט ותוכניות משלה. אולקר ספורט ארנה, הממוקמת באיסטנבול, היא זירה רב תכליתית מקורה המשמשת לאירועי ספורט וקונצרטים שונים. לחברה יש גם מספר אקדמיות ותוכניות ספורט שמטרתן לקדם אורח חיים בריא ולעודד השתתפות בספורט בקרב צעירים בטורקיה.

== קישורים חיצוניים ==

*
No One

"No One" (בעברית: אף אחד) הוא שיר שהוקלט על ידי הזמרת-יוצרת האמריקאית, אלישה קיז. השיר יצא, על ידי חברת התקליטים ג'יי רקורדס , ב-9 באוקטובר 2007, כסינגל המוביל של אלבום האולפן השלישי של קיז, As I Am. השיר נכתב על ידי קרי בראזרס ג'וניור , אלישה קיז ודי ג'יי דירטי הארי והופק על ידי קרי בראזרס ג'וניור ואלישה קיז.

נכון לינואר 2023, השיר הושמע למעלה מ-687 מיליון פעמים ביוטיוב,<ref></ref> ולמעלה מ-669 מיליון פעמים בספוטיפיי.<ref></ref>

== מיקומי שיא ==

== נתוני מכירות ==

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" |תאריך
! scope="col" |פומרט
! scope="col" |חברת תקליטים
! scope="col" |הערות
|-
! rowspan="3" scope="row" | ארצות הברית
| 9 באוקטובר 2007
| רדיו עכשווי קצבי
| rowspan="3" |ג'יי רקורדס
| rowspan="2" |
|-
| 16 באוקטובר 2007
|להיט רדיו עכשווי
|-
| 23 באוקטובר 2007
| הורדה דיגיטלית 
|
|-
! scope="row" |גרמניה
| 26 באוקטובר 2007
| rowspan="2" |תקליטור
| rowspan="2" | סוני BMG
|
|-
! scope="row" |צרפת
| 3 בדצמבר 2007
|
|}

== קישורים חיצוניים ==

== ביאורים ==

== הערות שוליים ==

קטגוריה:שירי 2007
קטגוריה:סינגלים מ-2007
קטגוריה:שירי אלישה קיז
קטגוריה:שירים באנגלית
קטגוריה:בלדות משנות ה-2000
קטגוריה:בלדות נשמה
קטגוריה:בלדות R&B עכשוויות
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הבילבורד הוט 100
קטגוריה:שירי יהלום בארצות הברית
אולריך מלקה

אולריך מלקה (בצרפתית: Ulrich Meleke; נולד ב-24 במאי 1999) הוא כדורגלן מחוף השנהב בעמדת הבלם באל-באטיח.

==קריירה==
מלקה התחיל את הקריירה שלו במחלקת הנוער של סואה. בשנת הצטרף לאקנאס מהליגה הפינית השנייה. ב-28 באפריל 2018 ערך את הופעת הבכורה שלו בקבוצה בניצחון 0-1 נגד קואטקאן טיאוואן פאלויליג'אט. ב-21 ביולי הבקיע את שער הבכורה שלו בקבוצה.

ב-14 באוגוסט 2018 חתם בהפועל תל אביב מליגת העל וכעבור כחודש הושאל להפועל בני לוד מהליגה הלאומית עד לסיום העונה.

בינואר חזר לליגה השנייה בפינלנד וחתם בקוקולאן פאלווייקוט.

במרץ חתם בבוטושאן מליגת העל הרומנית עד לסיום העונה.

בקיץ הצטרף לקלוז' והושאל כעבור חודשיים לוולנטר. בסיום העונה חתם לשלוש שנים במועדון.

בקיץ מלקה חתם באל-באטיח מליגת העל של איחוד האמירויות הערביות.

==קישורים חיצוניים==

==הערות שוליים==

קטגוריה:כדורגלנים מחוף השנהב
קטגוריה:בלמי כדורגל מחוף השנהב
קטגוריה:קשרי כדורגל מחוף השנהב
קטגוריה:אביג'אן: כדורגלנים
קטגוריה:כדורגלני הפועל תל אביב
קטגוריה:כדורגלני הפועל בני לוד
קטגוריה:כדורגלני בוטושאן
קטגוריה:כדורגלני צ'.פ.ר. קלוז'
קטגוריה:כדורגלני וולונטר
קטגוריה:כדורגלנים זרים בישראל
קטגוריה:ספורטאים זרים בפינלנד
קטגוריה:ספורטאים איבוארים בישראל
קטגוריה:ספורטאים איבוארים ברומניה
קטגוריה:ספורטאים זרים באיחוד האמירויות הערביות
קטגוריה:איבוארים שנולדו ב-1999
לוקאס דיאס סראפים

לוקאס דיאס סראפים (בפורטוגזית: Lucas Dias do Nascimento Serafim; נולד ב-6 במרץ 1997) הוא כדורגלן ברזילאי המשחק בעמדת החלוץ באמריקה נאטאל.

==קריירה==
דיאס התחיל את הקריירה שלו בקבוצת הילדים של אלטוס במדיה אף רשם הופעה אחת בקבוצה הבוגרת. ממנה עבר לקונפיאנשה ובגיל 20 הגיע לזו של פירין בלגואבגרד. בקיץ הצטרף לבוהמיאן 1905 מליגת העל הצ'כית וב-10 במרץ 2018 ערך את הופעתו היחידה בקבוצה בהפסד 1-0 לפ.ק. סלובאצקו 1.

לקראת עונת 2018/2019 סיכם בעירוני קריית שמונה מליגת העל במדיה שיחק 4 משחקים בכולם עלה מהספסל. בינואר חזר לצ'כיה וחתם בזאפי מהליגה השנייה.

בקיץ חזר לליגה הראשונה וחתם בוולאשים. ב-11 באוגוסט 2019 הבקיע את שער הבכורה שלו במועדון בהפסד 2-1 ללישאן. בקבוצה שיחק שנתיים.

בקיץ חזר לבולגריה וחתם בטסרסקו סלו מליגת העל הבולגרית.

בינואר הצטרף לריטריאיי מליגת העל הליטאית.

בינואר חזר לברזיל וחתם באמריקה (נאטאל).

==קישורים חיצוניים==

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני בוהמיאנס 1905
קטגוריה:כדורגלני עירוני קריית שמונה
קטגוריה:כדורגלנים זרים בישראל
קטגוריה:ספורטאים ברזילאים בבולגריה
קטגוריה:ספורטאים ברזילאים בישראל
קטגוריה:ספורטאים ברזילאים בליטא
קטגוריה:ברזילאים שנולדו ב-1997
אלכס מלארי ג'וניור

אלכס מלארי ג'וניור (באנגלית: .Alex Mallari Jr; נולד ב-19 בפברואר 1988) הוא שחקן קנדי ממוצא פיליפיני.

== ביוגרפיה ==
מלארי נולד בפיליפינים, אך גדל בסקרבורו, אונטריו, קנדה. מלארי התחרה ברמה הלאומית בטאקוונדו. יש לו חגורה שחורה מדרגה שלישית.<ref name="Scifi" /> הוא היה פעמיים אלוף קנדי בטאקוונדו.<ref name="Syfy"></ref> עם זאת, הוא ויתר על כך כשהיה בגיל 13. לאחר מכן הוא החל לשחק כדורסל באופן מקצועי אבל פציעה מנעה ממנו לעסוק במקצוע הזה.<ref name="Scifi"></ref><ref name="Syfy" />

בזמן שלמד באוניברסיטת טורונטו, מלארי החליט להתמקד במשחק. תפקידו הראשון היה בסדרת הטלוויזיה, "חומר אפל" המבוססת על סדרת הקומיקס באותו שם.<ref name="Martialarts Whos Who"></ref> הוא שיחק בסדרה מ-2015 עד 2017, במשך שלוש עונות.<ref></ref>

מאז הוא כיכב בכמה סרטים וסדרות טלוויזיה, בהם הסרט העלילתי של נטפליקס "פרויקט אדם", ובסדרת הטלוויזיה "ג'יני וג'ורג'יה".<ref></ref>

== פילמוגרפיה ==
=== קולנוע ===
{| class="wikitable sortable"
!שנה
!סרט
!תפקיד
!הערות
|-
| rowspan="2" | 2010
|Dead Genesis
|מיקי
|
|-
|A Dance for Grace
|אלכס
|
|-
|rowspan="2" | 2014
|רובוקופ
|סגן צעיר
|
|-
|Debug
|בן זוג ראשון
|
|-
|2015
|Pay the Ghost
|אמט
|
|-
|2019
|קוד 8
|קינגסטון
|
|-
| rowspan="2" |2022
|פרויקט אדם
|כריסטוס
|
|-
|חתונה אש!
|דוג פייס
|
|-
|2024
|קוד 8: חלק שני <small>(אנ')</small>
|קינגסטון
|}

=== טלוויזיה ===
{| class="wikitable sortable"
!שנה
!כותרת
!תפקיד
!הערות
|-
|2009
|Cold Blood
|קוסול
|סרט תיעודי של סדרת טלוויזיה
|-
|2010–2011
|צדק אמיתי
|הירו
|
|-
|2011
|ניקיטה
|שומר ואלדז
|
|-
| rowspan="3" | 2012
|סייברגדון
|ווינסטון צ'אנג
|
|-
|Cybergeddon Zips
|ווינסטון
|
|-
|מתחם LA
|כריס
|
|-
| rowspan="2" | 2013
|Played
|לוק
|
|-
|היפה והחיה
|בוסטמונטה מס' 2
|
|-
| rowspan="3" | 2014
|הנגיף
|קרלו
|
|-
|Remedy
|איש
|
|-
|Defiance: The Lost Ones
|שתיין
|
|-
|2015–2017
|חומר אפל
|ארבע / ריו טטסודו / ריו אישידה
|
|-
| rowspan="3" | 2016
|השורד המיועד
|צ'יף אדוארד מרינו
|
|-
|Conviction
|מתי טאן
|
|-
|Insomnia
|קן
|
|-
|2018–2019
|ציידי הצללים
|הבלש גריר
|3 פרקים (עונה 3)
|-
|2019
|ג'ט
|טגארט
|
|-
|rowspan="4" | 2020
|Workin' Moms
|מלקולם קודי פטריק
|12 פרקים
|-
|Coroner
|מאל
|3 פרקים
|-
|Letterkenny
|מתי
|פרק 1
|-
|Transplant
|להכפיש
|פרק מס' 2.1
|-
|2021–2023
|ג'יני וג'ורג'יה
|הבלש גבריאל קורדובה
|תפקיד חוזר, 16 פרקים
|-
|2023
|The Way Home
|אנדי
|2 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה קנדים
קטגוריה:לוחמי טאקוונדו
קטגוריה:מהגרים לקנדה
קטגוריה:קנדים שנולדו ב-1988
לרדת מהעץ

לרדת מהעץ הוא סרט קולנוע ישראלי משנת 2013 בבימויו של גור בנטביץ', עם גל תורן, שרה אדלר ומאיה קניג בתפקידים הראשיים.

התסריט נכתב על ידי גור בנטביץ' בהשראת המאבק הממושך שניהלו תושבים נגד תוכניות להקמת מגדלי מגורים וחניון במתחם קרית ספר בתל אביב.

הסרט היה מועמד לחמישה פרסי אופיר בטקס פרסי אופיר לשנת 2012:
* פרס אופיר לשחקן הראשי הטוב ביותר – גל תורן
* פרס אופיר לתסריט המקורי הטוב ביותר – גור בנטביץ'
* פרס אופיר לעריכה הטובה ביותר – מאיה קניג
* פרס אופיר לצילום הטוב ביותר – שרון מאיר
* פרס אופיר לליהוק הטוב ביותר – גלית אשכול

==תקציר העלילה==
ניצן "ניצ" (גל תורן) חוזר משהייה ממושכת באוסטרליה בתקווה להשיב אליו את חברתו קסם (שרה אדלר) וכלבו האהוב "זורבה". קסם לא רוצה לפגוש אותו לאחר שעזב אותה בפתאומיות. ניצ מתמקם במגרש מול ביתה של קסם ופוגש שם את להב (גור בנטביץ') פעיל חברתי שמנהיג את תושבי המקום למנוע את הפיכת המגרש לחניון במקום לפארק לרווחת התושבים. ניצ מתנגד להצטרף למאבק. בעזרת חברו ערן (יובל שפרמן) הוא מקבל את מפתחות דירתה של קסם, נפגש עם כלבו האהוב זורבה ומוציא אותו מידי בוקר וערב. קסם מסכימה למצב בתנאי שלא ישכון בדירה.

עם הזמן נפגש ניצ עם הבלוגרית תדי (מאיה קניג) שמצלמת סרטונים על מאבק התושבים. הוא נפגש גם עם השכנה גברת נחומי (טליה פישמן) שמתמחה בגלגול נשמות ונשואה לעו"ד נחומי (נתן ברנד) שמלווה משפטית את המאבק. הזוג נחומי רבים כל הזמן וצעקותיהם נשמעות למרחוק.

ניצ נפגש עם השומר זוהר (זוהר דינר) ששומר על המקום מטעם כריש הנדל"ן צמח (דורון צברי). היחסים עם קסם משתפרים לאחר ששניהם מטפלים בכלב החולה ומביאים אותו לווטרינר להמתת חסד. לאחר מכן הם רבים והיא מנתקת איתו את היחסים למרות כל הפצרותיו.

ניצ עובר לגור באוהל במגרש, מצטרף לתנועה המחאה ומופיע בסרטונים של תדי. הוא שורף את הבודקה שהעמיד צמח, נעצר על ידי שוטר ובורח.

המאבק הציבורי נכשל, כולם עוזבים, רק ניצ נשאר בשטח ומתגורר על עץ. מדי פעם הוא יורד לאכול במזנון של שם טוב (סשה אגרונוב) שנמצא בתהליך חזרה בתשובה.

למגרש מגיע צמח עם דחפורים ושוטרי יס"מ כדי לפנות את ניצ שמתמקם על עץ פיקוס ומאיים להתאבד.

לבסוף רואים שבמקום יש חניון עם בודקה, המאבק נכשל.

== צוות השחקנים ==
{| class="wikitable"
|-
!שם השחקן/ית
!שם הדמות
!הערות
|-
|גל תורן
|ניצן "ניצ"
|
|-
|שרה אדלר
|קסם
|
|-
|מאיה קניג
|תדי
|בלוגרית
|-
|גור בנטביץ'
|להב
|פעיל חברתי
|-
|דורון צברי
|צמח
|קבלן
|-
|זאב טנא
|
|שוטר
|-
|יובל שפרמן
|ערן
|
|-
|סשה אגרונוב
|יום טוב
|בעל מסעדה
|-
|נתן ברנד
|נחומי
|עורך דין
|-
|טליה פישמן
|גברת נחומי
|
|-
|זוהר דינר
|זוהר
|שומר
|}

==קישורים חיצוניים==

* 
* [https://www.youtube.com/watch?v=FMBd6IdtODo קדימון לרדת מהעץ], באתר יוטיוב
* [https://www.youtube.com/watch?v=SGRDxsEionc על לרדת מהעץ], באתר יוטיוב
* [https://www.youtube.com/watch?v=AHdSgIiqFPE לרדת מהעץ - הבאזז], באתר יוטיוב
* [https://cinemaofisrael.co.il/לרדת-מהעץ לרדת מהעץ], באתר ספר הקולנוע הישראלי

קטגוריה:סרטי 2013
קטגוריה:סרטים בעברית
קטגוריה:סרטי דרמה ישראליים
קטגוריה:סרטי גור בנטביץ'
קטגוריה:סרטי יונייטד קינג
אצבעונית (סרט, 1992)

אצבעונית (באנגלית: Thumbelina) הוא סרט פנטזיה מונפש אמריקאי-יפני לכל המשפחה, אשר מבוסס על מעשייה בעלת אותו שם מאת הנס כריסטיאן אנדרסן. הסרט בוים על ידי מסקזו היגוצ'י וצ'ינאמי נמבה, נכתב על ידי ג'ק אולסקר והופק על ידי דיאן אשכנזי. חברת ההפקה של הסרט היא Golden Films.

הסרט הופץ ישירות לצפייה ביתית ברחבי העולם, כאשר הוא הופץ לראשונה בארצות הברית ב-8 ביוני 1992 על ידי GoodTimes Entertainment. בישראל הסרט שודר לראשונה בדיבוב עברי בטלוויזיה החינוכית הישראלית בשנת 1993, ובשנת 2006 הוא הופץ בדיבוב עברי חדש ב-DVD על ידי MCI. אורך הסרט הוא כ-49 דקות.

== תקציר העלילה ==
האחו הפורח שבו מתגוררים אצבעונית ואביה נמצא בסכנה מפני שהסכר הסמוך עתיד להישבר. אביה של אצבעונית מבוגר מדי, לכן ילדותו יוצאת במקומו למסע ארוך על מנת להזהיר את הנסיך מפני הסכנה המתקרבת. במהלך מסעה אצבעונית עוברות הרפתקאות רבות - תחילה אומצה בניגוד לרצונה על ידי גברת בודדה, לאחר מכן נחטפה על ידי קרפד שמעוניין להתחתן איתה ולבסוף תיפול לציפורניה של מונה העכברה שמעוניינת לחתן אותה עם מר חולד (בדיבוב החדש נקרא "מר חפרפר") הקשיש. אצבעונית תברח הודות למר סנונית ובכך תצליח להציל את האחו ולהפוך לנסיכה לאחר שהתחתנה עם הנסיך.

== מדבבים בעברית ==
=== שנת 1993 ===
הדיבוב בוים על ידי שפרירה זכאי, והופק על ידי חסיה ורטהיים באולפני קולינור.
* אורית ירון – אצבעונית
* דב רייזר – אבא
* אוהד שחר – מר סנונית
* יעל עמית – מונה העכברה
* יהויכין פרידלנדר – מר חולד
* שפרירה זכאי – רוקחת
* רותי הולצמן – אישה בודדה
* ליליאן ברטו – אמא קרפדה
* גיל זמק – קרפד / דג / חבר חיפושית
* רמה מסינגר – פרפרה
* חן חגי – חיפושית / שועל / נסיך
* שמעון כהן – דב גדול
שיר הפתיחה של הסרט, אשר נוהל על ידי רוני וייס, בוצע על ידי לימור שפירא על פי מילים שנכתבו על ידי שפרירה זכאי.

=== שנת 2006 ===
הדיבוב בוים על ידי בועז בר לוי והופק באולפני אלרום.
* מיכל מוכתר – אצבעונית
* אלברט כהן – אבא
* אודליה מורה-מטלון – מונה העכברה
* יורם יוספסברג – דובי דב
* הדר שחף-מעיין – אישה בודדה
* עפרון אטקין – מר חפרפר
* מולי שולמן – דג כחול / ציפור
* סיון שביט – רוקחת / פרפרה
* שרון כהן – חיפושית
* אוהד שחר – שועל
* זיו מאיר – דג אדום / חבר חיפושית
* שמחה ברבירו – קרפד / חבר דוב
* מורן סופר – נסיך
* שירי גדני – חיפושית נקבה
* נטלי פיק – חיפושית נקבה

== קישורים חיצוניים ==

* [https://www.ishim.co.il/m.php?s=אצבעונית%23גולדן+פילמס+-+חינוכית "אצבעונית (1993)"], במיזם "אישים" לתיעוד היצירה הישראלית
* [https://www.ishim.co.il/m.php?s=אצבעונית%23גולדן+פילמס+-+2006 "אצבעונית (2006)"], במיזם "אישים" לתיעוד היצירה הישראלית

== הערות שוליים ==

קטגוריה:סרטי 1992
קטגוריה:סרטי אנימציה שיצאו ישירות בפורמט לצפייה ביתית
קטגוריה:סרטי הנפשה אמריקאיים
קטגוריה:סרטי פנטזיה אמריקאיים
קטגוריה:סרטים אמריקאיים מבוססי ספרים
קטגוריה:סרטים באנגלית
קטגוריה:סרטים יפניים
קטגוריה:סרטים לכל המשפחה
ריאליזם דיכאוני

ריאליזם דיכאוני (באנגלית: Depressive realism) הוא מונח המתאר את הנטייה של אנשים הסובלים מדיכאון קל-בינוני לבצע שיפוטים, ייחוסים, וניבויים מדויקים ונטולי הטיות לטובת העצמי.<ref name=":0">Alloy, L. B., & Abramson, L. Y. (1988). Depressive realism: Four theoretical perspectives. In L. B. Alloy (Ed.), Cognitive processes in depression (pp. 223–265). The Guilford Press.</ref> המונח נטבע לראשונה על ידי הפסיכולוגיות לורן אלוי ולין אברמסון. למרות שיש לסובלים מדיכאון מחשבות אוטומטיות שליליות חוזרות ונשנות, התנהגויות לא מסתגלות ועמדות דיספונקציונליות, ריאליזם דיכאוני טוען לא רק שהשליליות הזו עשויה לשקף תפיסת מציאות מדויקת יותר, אלא שההערכות של אנשים שאינם מדוכאים מוטות באופן חיובי.<ref name=":0" />

למשל, במחקר בו התבקשו משתתפים ללחוץ על כפתור ולדרג את מידת השליטה שהייתה להם לגבי האם המנורה נדלקה או לא, אנשים עם דיכאון העריכו את דירוג השליטה שהיה להם באופן מדויק יותר. בקרב המשתתפים שהתבקשו להשלים משימה ולדרג את ביצועיהם ללא כל משוב, לאנשים מדוכאים היה דירוג עצמי מדויק יותר לגבי עצמם מאשר לאנשים שאינם מדוכאים.

חוקרים אחרים הצביעו על כך שהריאליזם הדיכאוני עשוי לבטא פיצוי-יתר על הנטייה הדיכאונית לעיבוד מידע אינטואיטיבי ובלתי מסתגל על ידי הפעלת שליטה רציונלית מוגזמת במצבים טריוויאליים וציינו, שההבדל בין פרטים דיכאוניים ולא-דיכאוניים נעלם בנסיבות משמעותיות יותר. כן נטען כי הראיות אינן חד משמעיות משום שלא קיים תקן למציאות, וייתכן שהתוצאות אינן חלות על העולם האמיתי.

על אף תופעת הריאליזם הדיכאוני, המצביעה על נטייתם של אנשים דיכאוניים (המאופיינים על-ידי תפיסה פסימית), לתפוס את המציאות בצורה מדויקת יותר, רואים מטפלים קוגניטיביים רבים את הנטייה הפסימית בכלל ואת הניסיון לנבא את העתיד בפרט כעיוות שיש להפריך ולתקנו בטיפול. זאת, דווקא כאשר ברשימת העיוותים הקוגניטיביים ניתן למצוא את אשליית השליטה – הנטייה של האדם להאמין שהוא יכול לשלוט, או לפחות להשפיע, על תוצאות שאין לו עליהן שליטה בעליל.

== ראו גם ==
* האדרה עצמית – המוטיבציה לשמור על דימוי עצמי גבוה ככל האפשר מאופיינת בהטיות הפוכות לאלו המתוארות לעיל.
* אפקט פורר – הנטייה להעניק דירוג נכוֹנוּת גבוה לתיאור חיובי
* עקרון פוליאנה – הנטייה של אנשים לזכור פריטים נעימים בצורה מדויקת יותר מאשר פריטים לא נעימים
* אשליות חיוביות – תפיסות ואמונות חיוביות ולא מציאותיות שיש לאנשים כלפי עצמם או כלפי האנשים הקרובים אליהם
* רומינציה – הנטייה להתמקד באופן חוזר ונשנה בחשיבה על סיבות, נסיבות, תוצאות וסימפטומים של רגשות שליליים ובהשלכותיהם
* ריאליזם נאיבי (פסיכולוגיה) - עמדה נפשית בה האדם תופס את מבטו על המציאות כאובייקטיבי, כאשר החולקים עליו טועים או משקרים.

== הערות שוליים ==

קטגוריה:דיכאון
שגרירות ספרד בישראל

שגרירות ספרד בישראל היא הנציגות הדיפלומטית העיקרית של ממלכת ספרד במדינת ישראל. השגרירות אחראית גם על הקשרים הדיפלומטיים עם הרשות הפלסטינית באמצעות קונסוליה כללית בירושלים.

== שגרירים ==
השגרירה הנוכחית היא אנה מריה סלומון פרז , שהגישה את האמנתה לנשיא מדינת ישראל, יצחק הרצוג בספטמבר 2021.
* פדרו לופז אגוויררבנגואה – השגריר הראשון, מ-1986 עד 1992.
* חוסה לואיס קרספו דה וגה – אוקטובר 1992 עד אוקטובר 1996.
* מיגל אנחל מורטינוס – אוקטובר 1996 עד ינואר 1997.
* פרמין ג'רדה זודו
* קרלוס ברסנה פורטולס
* אודלדו מיראפיקס – נובמבר 2003 עד יוני 2008.
* אלווארו אירנצו גוטיירז – יוני 2008 עד יוני 2012.
* מנואל גומז-אסבו רודריגס-ספיטרי 
* אנה מריה סלומון פרז – מכהנת מספטמבר 2021.

== היסטוריה ==

ישראל סירבה לכינון יחסים עם ספרד ב-1949 ודחתה את שירותי התיווך של הקונסול הספרדי הוותיק לירושלים, אנטוניו דה ביובר, בעקבות הנטיות הפשסטיות של המדינה הספרדית. לאחר שנים מעטות התהפך הגלגל, וישראל הייתה זו שחיזרה אחר ספרד, אך ספרד, שיצרה כבר קשר יציב עם העולם הערבי, סירבה.

רק כעשור לאחר מותו של פרנקו, ב-1986, נקשרו יחסים בין ספרד לישראל, על ידי ממשלותיהם של קלבו סוטלו ושל פליפה גונסאלס הובילו לכינון יחסים דיפלומטיים, בהסכם שהתקיים בהאג.

הנציגות הספרדית הראשונה בארץ הייתה הקונסוליה הספרדית בירושלים, שהוקמה ב-1853, בשלהי התקופה העות'מאנית בארץ ישראל, ופעלה ברצף בימי המנדט הבריטי ולאחר מכן בירושלים המחולקת. לאחר איחוד העיר ב-1967 המשיכה הקונסוליה לפעול כנציגות לתושבי יהודה ושומרון וכנציגות דה פקטו לישראל עד הקמת השגרירות.

ממלכת ספרד מרכזת את נציגותה בישראל בשגרירות בתל אביב. ספרד, כמו רוב המדינות המקיימות יחסים דיפלומטיים עם ישראל, הקימה את שגרירותה בעיר זו בהתאם להחלטה 478 של מועצת הביטחון של האו"ם שגינתה את חוק יסוד: ירושלים בירת ישראל.

== ראו גם==
* יחסי ישראל–ספרד
* הקונסוליה הספרדית בירושלים

==קישורים חיצוניים==

* 

== הערות שוליים ==

קטגוריה:ספרד: יחסי חוץ
קטגוריה:תל אביב-יפו: שגרירויות
קטגוריה:יחסי ישראל–ספרד
מנזר מאטר אקלסייה

מנזר מאטר אקלסייה (באיטלקית: Monastero Mater Ecclesiae; בתרגום חופשי לעברית: מנזר אם הכנסייה) הוא מנזר נוצרי קתולי השוכן בקריית הוותיקן בעיר רומא שבאיטליה.

==המנזר==
בשנת 1990, האפיפיור יוחנן פאולוס השני החליט להקים מנזר לנזירות בתוככי קריית הוותיקן. המנזר נקרא על שם אם הכנסייה , תוארה של מרים, אם ישו.

עבודות הבנייה של המנזר החלו בשנת 1992 והוא נחנך בשנת 1994. הנזירות הראשונות שהתגוררו בו השתייכו למסדר קלרה הקדושה.

המנזר הוקם בגני הוותיקן, באתר שבו ניצב קודם לכן בניין מטה הז'נדרמריה של הקריה, בסמוך למזרקת אקווילון (Aquilone fountain) ושולב בתוך שרידי החומה הלאונינית .

במבנה שני אגפים. באגף המערבי, בן שתי קומות, נמצא בית תפילה. האגף המזרחי ובו ארבע קומות מכיל חדרי מגורים לנזירות, רפקטוריום ומתקני עזר. ליד המנזר ממוקם גן לגידול פירות וירקות.

===מגורי האפיפיור בנדיקטוס השישה עשר===
במהלך כהונתו כאפיפיור ביקר בנדיקטוס השישה עשר במנזר מספר פעמים וקיים בו מיסות עם הנזירות. עם פרישתו מכהונתו בשנת 2013 החליט לקבוע את מקום מגוריו במנזר. בעקבות זאת עזבו הנזירות את המבנה ונערכו בו עבודות שיפוץ. בנדיקטוס השישה עשר נכנס להתגורר בו במאי 2013. הוא גר במקום עם צוות של עוזרים ועוזרות עד למותו ב-31 בדצמבר 2022.

==קישורים חיצוניים==

==הערות שוליים==

מאטר אקלסייה
קטגוריה:קריית הוותיקן: מבנים
קטגוריה:בתי מגורים
יחסי כורדיסטן העיראקית – רומניה

יחסי כורדיסטן העיראקית–רומניה הם היחסים הבילטרליים שבין כורדיסטן העיראקית ורומניה. הקשרים בין רומניה לכורדים החלו באמצע המאה ה-20 כאשר מנהיג רומניה ניקולאה צ'אושסקו קיים פגישות עם מורדים כורדים שנלחמו במשטרו של סדאם חוסיין<ref></ref>.

בעוד שלכורדיסטן אינה מיוצגות ברומניה, לרומניה יש משרד קונסולרי בארביל<ref></ref>, שנפתח במהלך ביקור שר החוץ הרומני טיטוס קורלציאן בארביל ב-2012. קורלאן הצהיר כי: "רומניה מעוניינת לחזק את היחסים עם עיראק, ולקונסוליה הזו יהיה תפקיד משמעותי בחיזוק היחסים בין רומניה ועיראק וכורדיסטן העיראקית"<ref></ref>. האיחוד הפטריוטי של כורדיסטן הצהיר כי הנציגות הרומנית תחזק את הקשרים הכלכליים, המדעיים והתרבותיים בין שתי המפלגות<ref></ref>. באוקטובר 2013 ביקר שר החוץ הכורדי פלאח מוסטפא בכיר בבוקרשט עם משלחת עיראקית<ref></ref>.

בשנת 2012 התקיים בארביל הפורום הכלכלי הכורדי-רומני הראשון, שאירח משלחת סחר רומנית שהורכבה מחברות רומניות רבות. שגריר רומניה בעיראק, ג'ייקוב פראדה, הצהיר כי: "היחסים הטובים בין רומניה ועיראק, לבין רומניה ואזור כורדיסטן, היו שם כבר זמן רב. מה שממשלת רומניה הצליחה לעשות היום בסיוע הממשלה האזורית של כורדיסטן הוא לאפשר לאנשי עסקים רומנים וכורדים ליהנות משיתוף פעולה מוגבר"<ref></ref>.

בשנת 2015, שר החוץ הרומני בוגדן אאורסקו נפגש עם מוסטפא בכיר בגלובסק בברטיסלאבה, שם דנו בחיזוק הקשרים ואורסקו הצהיר שרומניה מוכנה לסייע בשיקום כורדיסטן העיראקית לאחר הניצחון על המדינה האסלאמית. בנוסף, הם דנו בחיזוק הקשרים בתחומי האנרגיה, הנפט והגז, התשתיות, החקלאות, התחבורה, טכנולוגיית המידע והחינוך<ref></ref>. ב-גלובסק 2016, מחליפו של אורסקו, לאזר קומנסקו נפגש גם הוא עם בכיר<ref></ref>.

כתמיכה במלחמת כורדיסטן העיראקית במדינה האסלאמית, טיפלה רומניה ב-10 חיילי הפשמרגה הכורדית שנפצעו בלחימה<ref></ref> ו-400 כורדים יזידים קיבלו עזרה פסיכותרפית ורפואית ברומניה<ref></ref><ref></ref>. באוגוסט 2016 שלחה רומניה 82 טונות של סיוע צבאי לכורדיסטן העיראקית<ref></ref>.

== הערות שוליים ==
היטל עינוגים

היטל עינוגים הוא היטל שרשויות מקומיות בישראל מוסמכות להטיל מכוח לפקודת העיריות, הכולל בין סמכויותיה של עירייה את הסמכות:

ההיטל, שהוא למעשה מס עקיף עירוני, התקיים בשנים 1949–1982. קדם לו מס עירוני בעל אופי דומה בשם מס שעשועים.

==היסטוריה==
רשויות מקומיות רבות ניצלו הסמכה זו החל משנת 1949, והטילו היטל עינוגים על מופעי בידור שנערכו בתחומיהן. גובה ההיטל, כחלק ממחיר כרטיס הכניסה למופע, נקבע על ידי כל עירייה בנפרד. בסוף 1977 הושבתו בתי הקולנוע לשלושה שבועות במחאה על ההיטל. בעקבות ההשבתה הוקמה בכנסת ועדה בראשות חבר הכנסת שלמה הלל, וזו המליצה לבטל את ההיטל ביישובים קטנים ולהקטינו בערים הגדולות. ערים רבות נענו להמלצה זו. עיריית תל אביב לא נענתה להמלצה זו, ועקב כך התאחדות ענף הקולנוע בישראל עתרה לבג"ץ נגד שר הפנים והעירייה, בדרישה שבהתאם לסמכותו יפטור את כרטיסי הקולנוע מההיטל. העתירה נדחתה. עתירה נוספת בעניין זה הוגשה על ידי בעליו של קולנוע תל אביב ונדחתה אף היא, אך השופט דוד בכור העיר: "אין להתעלם ממצב בלתי רצוי שנוצר, שהצעות ועדות נכבדות נשארות כאבן שאין לה הופכין ודבר לא נעשה לביצוען, בעיקר בגין מחלוקת של חלוקת נטל תקציב העירייה בין הכנסות עצמאיות והשתתפות משרד הפנים. ניתן אולי לקוות, ששני הגופים יתייחסו סוף סוף להמלצות הוועדה החדשה לגופן, ותימצא הדרך לצאת מהמבוי הסתום."

בשנת 1981 למשל, היטל העינוגים בתל אביב-יפו היה 28% על כרטיסי קולנוע ו-3% על מופעי בידור ותיאטרון. בערים רמת גן, חולון ובת-ים, הסמוכות לתל אביב, היה ההיטל על כרטיסי קולנוע רק 14%.

לעידוד הפקתם של סרטי קולנוע ישראליים ניתן למפיקיהם החזר בשיעור של 50% מהיטל העינוגים שנגבה בגין הקרנתם.

קיומם של שיעורי היטל שונים לפי סוג מופע הבידור הביא למחלוקת על סיווגם של אירועים מסוימים. בשנת 1968 העלה "התיאטרון העממי" מופע בשם "אח איזה לילה". עיריית תל אביב דרשה שעל הכרטיסים למופע יוטל היטל עינוגים בשיעור 20%, ואילו בעלי "התיאטרון העממי" טענו שעל ההיטל להיות בשיעור 5% בלבד, כנהוג לגבי הצגות תיאטרון עבריות. בדיון בבג"ץ התקבלה עמדת "התיאטרון העממי". עתירה דומה הועלתה על ידי סוכנות לאמנים בע"מ, ובמקרה זה נדחתה העתירה.

ביטול הנחות מהיטל עינוגים למופעי בידור בשבת שימש כלי בידי המתנגדים למופעים אלה.

בשנת 1978 הפעיל שר הפנים, יוסף בורג, את סמכותו, וקבע פטור מהיטל עינוגים לסרטי קולנוע המיועדים לילדים ונוער, מוקרנים בשעות הבוקר בימים (למעט שבתות וחגים) שבהם אין לימודים בבית הספר, ומחיר הכרטיס להם אינו עולה על חמש לירות. במרץ 1982 הורה השר בורג על ביטול ההיטל.

==קישורים חיצוניים==

* 

==הערות שוליים==

קטגוריה:ישראל: מיסוי
קטגוריה:שלטון מקומי בישראל
אוסטרומולה

אוסטרומולה (שם מדעי: Austromola; מילולית: "דג שמש דרומי") הוא סוג נכחד של דג גרם מהמשפחה דגי שמש, אשר התקיים במשך תחילת המיוקן שלפני 23.03 עד 20.43 מיליון שנה ולפי מספר חוקרים אולי התקיים גם באוליגוקן.

המאובנים שלו התגלו בתצורות אבלסברג שבפוקינג, אוסטריה כשהוא התקיים בים הקדום פרתטיס , שבקרבת הים השחור המודרני. הסוג תואר למדע ב-2009 בידי קבוצת החוקרים Gregorova Schultz Harzhauser & Kroh, ונכלל בו מין יחיד - Austromola angerhoferi.

דג זה היה דומה במראהו לדג שמש מודרני, הכבד שבדגי הגרם החיים והוא הגיע לאורך 320 ס"מ ולגובה של 400 ס"מ בקירוב. ככל הנראה הוא ניזון כקרוביו בתור אוכל פלנקטון ששחה בים הפתוח. דג זה נכחד עם שאר הפאונה של ים פרתטיס, לאחר התייבשותו.

== קישורים חיצוניים ==

==הערות שוליים==

קטגוריה:דגי שמש
קטגוריה:דגי גרם מהקנוזואיקון
קטגוריה:מגה-פאונה ימית של הנאוגן
קטגוריה:מאובני טקסונים שתוארו ב-2009
מגלמפריס

מגלמפריס (שם מדעי: Megalampris; מילולית: "ירחוני ענקי") הוא סוג של דג גרם נכחד מסדרת הלמפיריים, אשר התקיים במשך סוף האוליגוקן של דרום ניו זילנד לפני 26 מיליון שנה מזמננו. הסוג הכיל מין יחיד - Megalampris keyesi, הקרוי לכבוד החוקר הניו זילנדי איאן וורוויק קיז (Ian Warwick Keyes).

המאובנים של דג גדול זה התגלו באוטגו, דרום האי הדרומי, כשהם נחפרו בידי צוותו של הפלאונטולוג איאן פורדיך (Ewan Fordyce) מטעם אוניברסיטת אוטגו ואלה נמצאים כיום שמורים במוזיאון אוטגו שבעיר דנידין. הסוג תואר ב-2006 בידי פורדיך ואנשיו והוא נחשב לקרוב לירחוניים ואחד מהגדולים שבבני קבוצתו.

דג זה היה דומה מעט לירחוני מלכותי, החי כיום והיה גדול בהרבה. מעריכים לפי ממצאי חוליות בקוטר 90 מ"מ שאורכו השלם של פרט שנמצא הגיע לאורך 4 מטרים, מה שהופך אותו לכבד בהרבה מהמין ירחוני מלכותי, הכבד שבלמפיריים החיים שמגיע לאורך 2 מטרים ומשקל של 270 ק"ג. מבנה הסנפירים שלו רמז שחי בצורה דומה וכמותו היה אוכל פלנקטון או דיונונים החי בים הפתוח.

==קישורים חיצוניים==

קטגוריה:ירחוניים
קטגוריה:דגי גרם מהקנוזואיקון
קטגוריה:מגה-פאונה ימית של הפלאוגן
קטגוריה:מאובני טקסונים שתוארו ב-2006
פיליפ אוטלה

פיליפ פורווי אוטלה (באנגלית: Philip Porwei Otele; נולד ב-15 באפריל 1999 בפורט הרקורט שבניגריה) הוא כדורגלן ניגרי המשחק בעמדת קשר הכנף בקבוצת אל-ווחדה מליגת העל של איחוד האמירויות הערביות.<ref></ref><ref></ref>

== קריירת מועדונים ==
אוטלה החל לשחק כדורגל בקבוצה החובבנית וולביסטון מאנגליה. ב-2 במאי 2019 חתם אוטלה בז'לגיריס קובנה מליגת העל הליטאית. הוא ערך 64 הופעות ליגה במדי המועדון, בהן הבקיע 13 שערים.

ב-12 בינואר 2022 חתם אוטלה ב-UTA ארד מליגת העל הרומנית.

בקיץ חתם בקלוז'. בעונת 2023/2024 הבקיע 18 שערים וחלק את תואר מלך השערים של הליגה עם פלורינל קומאן.

== קישורים חיצוניים ==

== הערות שוליים ==

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:פורט הרקורט: כדורגלנים
קטגוריה:כדורגלני קובנה ז'לגיריס
קטגוריה:כדורגלני ארד
קטגוריה:כדורגלני צ'.פ.ר. קלוז'
קטגוריה:כדורגלני אל-וחדה
קטגוריה:ניגרים שנולדו ב-1999
אורלי ליבל

אורלי ליבל (באנגלית: Orly Lobel) היא פרופסור למשפטים, וחברת סגל באוניברסיטת סן דייגו, קליפורניה.

== קריירה משפטית ==
שירתה בצה"ל כקצינה באגף המודיעין.

בשנת 1998 קיבלה תואר ראשון במשפטים מאוניברסיטת תל אביב. בשנת 2000 קיבלה תואר שני במשפטים ובשנת 2006 קיבלה תואר דוקטור למשפטים, שניהם מבית הספר למשפטים באוניברסיטת הרווארד. 

בשנים 1998–1999 שימשה כעוזרת משפטית לפרופ' יצחק זמיר בעת שכיהן כשופט בבית המשפט העליון.

בשנים 2001–2005 נמנתה עם סגל אוניברסיטת הרווארד, ב, בבית הספר קנדי לממשל באוניברסיטת הרווארד, ובמרכז וות'רהד לעניינים בין-לאומיים.

בשנים 2004–2005 הייתה מרצה אורח באוניברסיטת ייל. משנת 2009 היא פרופסור למשפטים בבית הספר למשפטים של אוניברסיטת קליפורניה בסן דייגו. היא פרופסור ונמנית עם מייסדי הפקולטה במרכז לשווקים ולקניין רוחני בבית הספר למשפטים באוניברסיטת סן דייגו. בשנים 2011–2012 הייתה פרופסור אורח בפקולטה למשפטים של אוניברסיטת תל אביב.

משמשת "יועצת מדיניות אקדמית" בנושא בטיחות ואמון לחברת Fiverr.

ספרהּ The Equality Machine: Harnessing Digital Technology for a Brighter, More Inclusive Future Hardcover נבחר לאחד מספרי השנה של האקונומיסט. ספרהּ You Don't Own Me מעובד לסדרת טלוויזיה ברשת CBS.

ליבל חברה ב.

ליבל נשואה לפרופסור און אמיר ואם לשלושה ילדים. היא בִּתה של תלמה ליבל ונינתו של הפרדסן זלמן יעקבזון, ממנהיגי היישוב, ובת נינתו של זלמן דוד ליבונטין, מייסד ראשון לציון ובנק אנגלו-פלשתינה (לימים בנק לאומי) ומנהלו הראשון.

== ספריה ==
* אורלי ליבל, יובל פלדמן, דיני עבודה (עורך: אוריאל פרוקצ'ה), הוצאת שריגים-ליאון, 2012.
<div class="mw-content-ltr">
* [http://yalepress.yale.edu/book.asp?isbn=9780300166279 Talent Wants to Be Free: Why We Should Learn to Love Leaks, Raids, and Free Riding] (Yale University Press)
* [http://www.e-elgar.co.uk/bookentry_main.lasso?id=13000 Encyclopedia of Labor and Employment Law and Economics] (Edward Elgar Publishing, 2009), Co-Editor.
* The Equality Machine: Harnessing Digital Technology for a Brighter, More Inclusive Future Hardcover, PublicAffairs, 2022
</div>

== קישורים חיצוניים ==
* 

* [http://home.sandiego.edu/~lobel/ אורלי ליבל], באתר אוניברסיטת קליפורניה בסן דייגו
* [https://www.sandiego.edu/assets/directory/uploads/pdfs/2844.pdf Orly Lobel CV], University of San Diego 
* 
* 
* 

==הערות שוליים==

קטגוריה:בוגרי אוניברסיטת תל אביב
קטגוריה:בוגרי בית הספר למשפטים באוניברסיטת הרווארד
קטגוריה:משפטנים ישראלים
קטגוריה:משפטנים אמריקאים
קטגוריה:סגל אוניברסיטת קליפורניה בסן דייגו
קטגוריה:סגל אוניברסיטת ייל
קטגוריה:סגל אוניברסיטת פקין
קטגוריה:סגל אוניברסיטת תל אביב: משפטים
קטגוריה:מהגרות מישראל לארצות הברית
קטגוריה:מהגרים מישראל לארצות הברית
דנגו וואטרה

דנגו אבובכר פייסל וואטרה (בצרפתית: Dango Aboubacar Faissal Ouattara; נולד ב-11 בפברואר 2002 בוואגאדוגו שבבורקינה פאסו) הוא כדורגלן בורקינאי המשחק בעמדת קשר הכנף בקבוצת בורנמות' מהפרמייר ליג ונבחרת בורקינה פאסו.

== קריירת מועדונים ==
וואטרה החל את הקריירה המקצוענית שלו במז'סטיק מליגת העל הבורקינאית. בשנת 2020 הצטרף לקבוצת המילואים של לוריאן. ב-20 במאי 2021 חתם על חוזה מקצועני ראשון במועדון. ב-8 באוגוסט ערך את הופעת הבכורה שלו במועדון, בתיקו 1-1 נגד סנט אטיין במסגרת המחזור הראשון בליגת העל הצרפתית לעונת 2020/2021. ב-20 באפריל 2022 הבקיע את שער הבכורה שלו במועדון, בניצחון 0–1 על מץ במסגרת המחזור ה-33 בליגה.

== קריירה בינלאומית ==
ב-30 בדצמבר 2021 ערך וואטרה את הופעת הבכורה שלו בנבחרת בורקינה פאסו, בתיקו 0-0 נגד נבחרת מאוריטניה במשחק ידידות.

הוא היה חלק מסגל הנבחרת לטורניר גביע אפריקה לאומות 2021 בשנת 2022, וערך שלוש הופעות בטורניר. ב-29 בינואר 2022 הבקיע את שער הבכורה שלו בנבחרת, בניצחון 0–1 על נבחרת תוניסיה במסגרת שלב רבע הגמר של הטורניר.

נכלל בסגל נבחרת בורקינה פאסו לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים בורקינאים
קטגוריה:קשרי כדורגל בורקינאים
קטגוריה:כדורגלני לוריאן
קטגוריה:כדורגלני בורנמות'
קטגוריה:כדורגלני נבחרת בורקינה פאסו
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ספורטאים זרים בצרפת
קטגוריה:ספורטאים זרים באנגליה
קטגוריה:בורקינאים שנולדו ב-2002
קרב דונבאס (2022)

קרב דונבאס (באוקראינית: Битва за Донбас)<ref></ref><ref name=":0"></ref> הוא עימות צבאי מתמשך המהווה חלק ממלחמת אוקראינה-רוסיה שהחלה ב-24 בפברואר 2022. העימות החל ב-18 באפריל 2022 והוא מתנהל בין הכוחות המזוינים של הפדרציה הרוסית והכוחות המזוינים של אוקראינה באזור דונבאס.<ref></ref><ref></ref><ref></ref> אנליסטים צבאיים רבים טוענים כי הקרב הוא חלק משלב אסטרטגי רוסי לפלישה למדינת אוקראינה.<ref></ref>

המטרה של הרוסים בקרב, היא להקיף את חיילי דונבאס מכל צד, ולאחר מכן לספח את כל מחוזות דונצק ולוהנסק למדינות הרפובליקה העממית של דונצק והרפובליקה העממית של לוהנסק, שנתמכות על ידי רוסיה.<ref></ref><ref></ref> רבים משווים את העימות הזה לקרב קורסק.<ref name=":0" /><ref></ref><ref></ref>

עד 23 ביוני 2022, פקידים רוסים טענו כי הם שולטים ב-55% מדונצק.<ref></ref><ref></ref><ref></ref> עד 3 ביולי, רוסיה טענה כי היא שולטת בכל אזור לוהנסק,<ref></ref> באותה התקופה הרוסים שלטו גם בערים מריופול,<ref></ref> סוורודונצק,<ref></ref> ליסיצ'נסק,<ref></ref> רוביז'נה,<ref></ref> ועוד ערים רבים אחרים. ב-19 בספטמבר, הצלחה אוקראינה לכבוש מחדש את בילוהוריבקה, כפר קרוב לליסיצ'נסק במחוז לוהנסק.<ref></ref>

על פי הנתונים האוקראינים, למעלה מ-15,680 חיילים מתו בקרב. למעלה מ-5,000 אזרחים מתו ולמעלה מ-5,000 גם נפצעו.

==קישורים חיצוניים==

== הערות שוליים ==

קטגוריה:הפלישה הרוסית לאוקראינה: קרבות
Nobody to Love

"Nobody to Love" הוא שיר של הצמד המוזיקלי הבריטי, סיגמא. השיר, שיצא על ידי חברות התקליטים 3 ביט רקורדס ואול אראונד דה וורלד פרודקשנס ב-24 בינואר 2014, היה רמיקס בוטלג לשיר "Bound 2" של קניה וסט וצ'ארלי וילסון . מאוחר יותר, נודע ב-6 באפריל 2014 כי השיר יהיה הסינגל השני מתוך אלבום האולפן הראשון של הצמד, Life.

נכון לינואר 2023, השיר הושמע למעלה מ-163 מיליון פעמים בספוטיפיי,<ref></ref> ולמעלה מ-573 אלף פעמים ביוטיוב.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|פלטינה
|70,000
|-
!בלגיה (BEA)
|זהב
|15,000
|-
!גרמניה (BVMI)
|פלטינה
|300,000
|-
!ניו זילנד (RMNZ)
|פלטינה
|15,000
|-
!הממלכה המאוחדת (BPI)
|2× פלטינה
|1,200,000
|-
! colspan="3" |סטרימינג
|-
!דנמרק (IFPI Danmark)
|זהב
|1,300,000
|}

== היסטוריית יציאות לאור ==
{| class="wikitable"
! אזור
! תאריך
! פורמט
! חברת תקליטים
! הערות
|-
! עולמי
| 6 באפריל 2014
| rowspan="3" | הורדה דיגיטלית
|3 ביט רקורדס, אול אראונד דה וורלד פרודקשנס
|<ref name="DD"></ref>
|-
! הולנד
| 17 באפריל 2014
|3 ביט רקורדס, ספינין' רקורדס
|<ref></ref>
|-
! ארצות הברית
| 12 באוגוסט 2014
|איילנד רקורדס, ריפבליק רקורדס
|<ref name="US"></ref>
|}

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירים על בדידות
קטגוריה:שירי דראם אנד בייס
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
חסינות פרלמנטרית

[[אונורה מירבו נואם בפרלמנט הצרפתי]]
חסינות פרלמנטרית היא חסינות הניתנת לחברי גופים מחוקקים, כדי להגן עליהם מרדיפות או הפרעות שרירותיות, מצד הרשות המבצעת, במהלך עבודתם הפרלמנטרית. הצורך בחסינות זו נוצר, כשהרשות המבצעת במדינות שונות ניסתה להשתיק/להפריע לפעילותם של חברי בתי מחוקקים.

במדינות שונות ברחבי העולם נהוגים חוקים, שעל פיהם יש זכויות יתר לחברי בתי המחוקקים בתקופת כהונתם כמחוקקים. זכויות היתר ניתנות, כדי שהשלטון לא יפריע לחברי בתי המחוקקים במלאכתם, הן לא ניתנות כדי למנוע העמדה לדין של חברי בתי מחוקקים שעברו עבירות. מידת ההגנה על חברי בתי מחוקקים משתנה ממדינה למדינה ובית המחוקקים יכול ולעיתים מבטל את ההגנה על חבר בית מחוקקים מסוים.

חסינות המחוקקים היא תולדה של שימוש שליטים בכלי החוק, כדי להציק, לרדוף ואף להמית מחוקקים, שלא מצאו חן בעיניהם. החסינות נועדה להגן על מחוקקים נרדפים, במיוחד מחוקקים מהאופוזיציה. במדינות דמוקרטיות, בהן השלטון יציב ונעלמו התופעות של רדיפת חברי בתי מחוקקים על ידי השלטון, קיימת מגמה של צמצום החסינות ואף ביטולה. בבריטניה, באוסטרליה, בקנדה, בהולנד ועוד מדינות אין חסינות פרלמנטרית בהליכים פליליים. לדוגמה, רישי סונאק, ראש ממשלת בריטניה, הופיע בסרטון ובו נראה נוסע במושב האחורי של מכונית ללא חגורת בטיחות ועל כן המשטרה הבריטית קנסה אותו.

== תולדות החסינות הפרלמנטרית ==
בצרפת, חסינותם של חברי הפרלמנט היא מסורת שתחילתה במהפכה הצרפתית, אך מקורה במנהג שנולד בבריטניה במאה הארבע עשרה.

בשנת 1789, המהפכנים הצרפתים בהנהגת מיראבו, נוכח עוינותו של המלך לואי ה-16, ייסדו את עקרון חסינות הצירים הנבחרים.

== סוגי החסינות ==
חסינות פרלמנטרית מתייחסת לכל ההוראות המעניקות לחברי בתי מחוקקים משטר משפטי הגורע מהחוק הרגיל ביחסיהם עם הרשות השופטת כדי לשמור על עצמאותם.

הדאגה ליישב בין ההגנה הנדרשת על מימוש המנדט הפרלמנטרי לבין עקרון שוויון האזרחים בפני החוק הובילה להבחנה בין שתי קטגוריות של חסינות: אי-אחריות וחסינות כללית.

=== אי אחריות ===
אי אחריות היא חסינות מוחלטת, הגנה על חברי בתי מחוקקים מפני העמדה לדין בגין מעשים הקשורים למימוש המנדט שלהם.

אי אחריות מכסה את כל הפעולות של הפונקציה הפרלמנטרית: התערבויות והצבעות, הצעות חקיקה, תיקונים, דוחות או דעות, שאלות, פעולות שבוצעו במסגרת משימה שהוטלה עליהם על ידי הגופים הפרלמנטריים.

== הסרת החסינות ==
יש מקרים של חברי בית מחוקקים החשודים בעבירות, שאין להן כל קשר עם פעילותם הפרלמנטרית. יש גם מקרים של חברי בתי מחוקקים החשודים בעבירות, שביצעו לפני בחירתם לבית המחוקקים - במקרים כאלה ניצב סימן שאלה על הצדקת חסינותם הפרלמנטרית ואם מוצדק מוסרית לאפשר להם לחמוק ממתן הדין. במדינות בהן נהוגה חסינות פרלמנטרית, נקבעו גם מנגנונים להסרתה במקרים מסוימים. המנגנונים שונים ממדינה למדינה, לרוב מדובר בהחלטה של בית המחוקקים בו חבר אותו אדם, אך יש מדינות בהן הגוף המחליט הוא אחר וזאת מתוך הנחה שחברי בית המחוקקים עלולים לא להחליט בצורה אובייקטיבית.

== ראו גם ==
* חוק חסינות חברי הכנסת, זכויותיהם וחובותיהם

== קישורים חיצוניים ==
* [https://www.idi.org.il/parliaments/4455/8074 שני פנים לחסינות הפרלמנטרית], המכון הישראלי לדמוקרטיה
* [https://lib.civics.cet.ac.il/pages/item.asp?item=16027%20%20%20%20%20%20%20%20%20%20%20%20&kwd=7796 תמיד אזרחות], אתר המרכז לטכנולוגיה חינוכית
* [https://news.walla.co.il/item/3332239 מבקשת החסינות ועד ההעמדה לדין: ההליך שיקבע מתי יישפט נתניהו], וואלה

==הערות שוליים==

קטגוריה:חוק ומשפט
יאן קוטו

יאן בואנו קוטו (בפורטוגזית: Yan Bueno Couto; נולד ב-3 ביוני 2002 בקוריטיבה שבברזיל) הוא כדורגלן ברזילאי המשחק בעמדת המגן הימני בקבוצת בורוסיה דורטמונד מהבונדסליגה ובנבחרת ברזיל.

== קריירת מועדונים ==
קוטו גדל במחלקת הנוער של קוריטיבה. הוא ערך שתי הופעות ליגה במדי הקבוצה הבוגרת של המועדון.

ב-1 במרץ 2020 חתם קוטו על חוזה לחמש שנים במנצ'סטר סיטי מהפרמייר ליג החל מ-1 ביולי.

ב-25 בספטמבר 2020 הושאל קוטו למשך עונה אחת לז'ירונה מהליגה הספרדית השנייה. ב-14 בנובמבר ערך את הופעת הבכורה שלו במועדון, בהפסד 1-0 למיורקה במסגרת המחזור ה-12 בליגה. ב-19 במרץ 2021 הבקיע את שער הבכורה שלו במועדון, בניצחון 2-1 על לאס פאלמאס במסגרת המחזור ה-30 בליגה. הוא ערך 26 הופעות ליגה במהלך תקופת ההשאלה, בהן הבקיע שני שערים.

ב-21 באוגוסט 2021 הושאל קוטו למשך עונה אחת לספורטינג בראגה מליגת העל הפורטוגלית. ב-29 באוגוסט ערך את הופעת הבכורה שלו במועדון, בתיקו 0-0 נגד ויטוריה דה גימארייש במסגרת המחזור הרביעי בליגה. ב-20 במרץ 2022 הבקיע את שער הבכורה שלו במועדון, בניצחון 2-1 על פורטימוננסה במסגרת המחזור ה-27 בליגה. בסך הכל ערך 28 הופעות ליגה במהלך תקופת ההשאלה, בהן הבקיע שער אחד.

ב-25 ביולי 2022 הושאל קוטו פעם נוספת למשך עונה אחת לז'ירונה, שהעפילה ללה ליגה. ב-14 באוגוסט ערך את הופעת הבכורה שלו בליגה, בהפסד 1-0 לוולנסיה במסגרת המחזור הראשון.

ב-3 באוגוסט 2024 הושאל קוטו לבורוסיה דורטמונד לעונה אחת.

== קריירה בינלאומית ==
ב-12 באוקטובר 2023 ערך קוטו את הופעת הבכורה שלו בנבחרת ברזיל, בתיקו 1-1 נגד נבחרת ונצואלה במסגרת מוקדמות מונדיאל 2026.

נכלל בסגל נבחרת ברזיל לטורניר קופה אמריקה 2024.

== תארים ==
;נבחרת ברזיל בכדורגל עד גיל 17
* גביע העולם עד גיל 17 (1): 2019

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:מגני כדורגל ברזילאים
קטגוריה:כדורגלני קוריטיבה
קטגוריה:כדורגלני מנצ'סטר סיטי
קטגוריה:כדורגלני ז'ירונה
קטגוריה:כדורגלני ספורטינג בראגה
קטגוריה:כדורגלני בורוסיה דורטמונד
קטגוריה:כדורגלני נבחרת ברזיל
קטגוריה:כדורגלני קופה אמריקה 2024
קטגוריה:ברזילאים שנולדו ב-2002
פרדריק אנדרה ביורקן

פרדריק אנדרה ביורקן (בנורווגית: Fredrik André Bjørkan; נולד ב-21 באוגוסט 1998 בבודה שבנורווגיה) הוא כדורגלן נורווגי המשחק בעמדת המגן השמאלי בקבוצת בודה/גלימט מליגת העל הנורווגית ובנבחרת נורווגיה.

== קריירת מועדונים ==
ביורקן גדל במחלקת הנוער של בודה/גלימט. הוא ערך 121 הופעות ליגה במדי הקבוצה הבוגרת של המועדון, רובן במסגרת ליגת העל הנורווגית, בהן הבקיע שמונה שערים.

ב-1 בדצמבר 2021 חתם ביורקן על חוזה לשלוש שנים וחצי בהרטה ברלין מהבונדסליגה, החל מ-1 בינואר 2022. ב-23 בינואר ערך את הופעת הבכורה שלו במועדון, בהפסד 1–4 לבאיירן מינכן במסגרת המחזור ה-20 בליגה לעונת 2021/2022. בסך הכל ערך תשע הופעות ליגה במדי המועדון.

ב-29 באוגוסט 2022 הושאל ביורקן למשך עונה אחת לפיינורד מליגת העל ההולנדית. ב-3 בספטמבר ערך את הופעתו היחידה במדי המועדון, בניצחון 3–4 על גו אהד איגלס במסגרת המחזור החמישי בליגה לעונת 2022/2023. ב-4 בינואר 2023 בוטלה השאלתו, והוא עבר בחזרה לבודה/גלימט.

== קריירה בינלאומית ==
ב-6 ביוני 2021 ערך ביורקן את הופעת הבכורה שלו בנבחרת נורווגיה, בהפסד 1–2 לנבחרת יוון במשחק ידידות.

== תארים ==
;בודה/גלימט
* אליפות נורווגיה (2): 2020, 2021

== קישורים חיצוניים ==

== הערות שוליים ==

קטגוריה:כדורגלנים נורווגים
קטגוריה:מגני כדורגל נורווגים
קטגוריה:כדורגלני בודה/גלימט
קטגוריה:כדורגלני הרטה ברלין
קטגוריה:כדורגלני פיינורד
קטגוריה:כדורגלני נבחרת נורווגיה
קטגוריה:נורווגים שנולדו ב-1998
פטריק ולמארק

ינס פטריק ולמארק (בשוודית: Jens Patrik Wålemark; נולד ב-14 באוקטובר 2001 בגטבורג שבשוודיה) הוא כדורגלן שוודי המשחק בעמדת קשר הכנף בקבוצת פיינורד מליגת העל ההולנדית.

== קריירת מועדונים ==
ולמארק החל לשחק כדורגל בקבידינג FIF מהליגות הנמוכות בשוודיה. ב-1 בינואר 2020 חתם בהאקן מליגת העל השוודית, במדיה ערך 50 הופעות ליגה והבקיע 12 שערים.

ב-17 בינואר 2022 חתם ולמארק בפיינורד מליגת העל ההולנדית. ב-6 בפברואר ערך את הופעת הבכורה שלו במועדון, בניצחון 4-0 על ספרטה רוטרדם במסגרת המחזור ה-21 בליגה לעונת 2021/2022. ב-10 באפריל הבקיע את שער הבכורה שלו במועדון, בניצחון 4-1 על הראקלס אלמלו במסגרת המחזור ה-29 בליגה.

== קריירה בינלאומית ==
ולמארק הוא חלק מסגל נבחרת שוודיה עד גיל 21.

== תארים ==
פיינורד

* אליפות הולנד: 2022/2023

== קישורים חיצוניים ==

קטגוריה:כדורגלנים שוודים
קטגוריה:קשרי כדורגל שוודים
קטגוריה:כדורגלני האקן
קטגוריה:כדורגלני פיינורד
קטגוריה:שוודים שנולדו ב-2001
גודזילה x קונג: אימפריה חדשה

גודזילה x קונג: אימפריה חדשה (באנגלית: Godzilla x Kong: The New Empire) הוא סרט מפלצות אמריקאי משנת 2024 בבימויו של אדם וינגרד. זהו הסרט החמישי בזיכיון יקום המפלצות של אולפני לג'נדרי. הסרט יצא לאקרנים ב-29 במרץ 2024 בארצות הברית. בסרט מככבים השחקנים דן סטיבנס, רבקה הול, בריאן טיירי הנרי, קיילי הוטל, פלה צ'ן, אלכס פרנס ורייצ'ל האוס. 

הצילומים החלו ביולי 2022 וצולמו בגולד קוסט שבקווינסלנד, אוסטרליה. זהו גם הסרט ה-38 בזיכיון של גודזילה, הסרט ה-13 בזיכיון של קינג קונג והסרט האמריקאי החמישי של גודזילה. בדומה לקודמו הסרט מפגיש בין מפלצות הענק גודזילה וקינג קונג בעוד השניים משתפים פעולה כדי להתמודד מול איום גדול אף יותר.

== שחקנית ודמויות ==
* רבקה הול - ד"ר אילין אנדרוס: אנתרופולוגית העובדת בסוכנות מונארך.
* בריאן טיירי הנרי - ברני הייס: טכנאי אייפקס לשעבר שהפך לתאורטיקן.
* קיילי הוטל - ג'יה: בתה המאומצת של אילין אנדרוס והמתקשרת של קינג קונג.
* דן סטיבנס
* פלה צ'ן
* אלכס פרנס
* רייצ'ל האוס

== מפלצות המופיעות בסרט ==
* קונג - גורילה מפלצתי המתואר כאחרון מסוגו ונערץ כמלך וכאל באי הגולגולת על ידי ילידי האי.קונג היפגש עם אויבו סקאר קינג ומאמץ את סוקו מבני מינו הצעיר של קונג.
*גודזילה - טורף אלפא קדמוני שקיומו נשמר בסוד על ידי סוכנות מונארך מאז שנת 1954 גודזילה הורגת מפלצת בשם ארקניד ופוגש יריבו המפלצתי בשם שימו (איום העצום).
*בנוסף, בסרט מופיעים עוד מספר מפלצות שגודזילה וקונג נלחמים בהם שניהם.

== הפצה והכנסות ==
נכון ל-1 באפריל 2024, "גודזילה x קונג: האימפריה החדשה" הוא הסרט השלישי המרוויח ביותר של שנת 2024, לאחר שצבר 194 מיליון דולר ברחבי העולם בסוף השבוע הפותח שלו. הסרט עלה על הציפיות, והרוויח 114 מיליון דולר מ-64 שווקים בינלאומיים ו-80 מיליון דולר בצפון אמריקה במהלך סוף השבוע הראשון שלו. סין הובילה במכירות קופות מחוץ לארצות הברית עם 44 מיליון דולר, אחריה מקסיקו עם 12.8 מיליון דולר והודו עם 5.5 מיליון דולר.<ref></ref>

==קישורים חיצוניים==
* 

==הערות שוליים==

קטגוריה:סרטי אולפני לג'נדרי
קטגוריה:גודזילה
קטגוריה:קינג קונג
קטגוריה:סרטי פעולה אמריקאיים
קטגוריה:סרטי 2024
קטגוריה:סרטי המשך אמריקאיים
קטגוריה:סרטי קרוס-אובר
קטגוריה:סרטים אמריקאיים משנת 2024
קטגוריה:סרטי מדע בדיוני מ-2024
אנבל מלצר

אנאבל הנקין מלצר (באנגלית: Annabelle Henkin Melzer) (נולדה ב-1940 היא במאית וחוקרת תיאטרון ממוצא אמריקאי, שעמדה בראש החוג לתיאטרון באוניברסיטת תל אביב.

== ביוגרפיה ==
מלצר נולדה בניו יורק בשם אנאבל הנקין, ועלתה לישראל ב-1972.

תחום המחקר העיקרי שלה היה התנועה הדאדאיסטית, ואת עבודת הדוקטורט שלה בנושא השלימה באוניברסיטת קולומביה בבוסטון ב-1973. גם בישראל המשיכה במחקר זה, הרצתה בחוג לתולדות התיאטרון באוניברסיטה העברית בירושלים, והייתה ראש החוג לאומנות התיאטרון באוניברסיטת תל אביב.<ref></ref>

ב-1981 הייתה אחת המנהלות במחנה הקיץ הראשון של "מתאן" (מפעל תרבות ואומנות לנוער), בו השתתפו כ-200 בני נוער שעסקו בתחומי האומנות ההצגתית.<ref></ref>

ב-1982 השתתפה בסדרת ההרצאות "כיוונים חדשים" של מוזיאון ישראל, שביקשה לחקור את היחסים בין אומנויות הבמה השונות,<ref></ref> וב-1987 הייתה אחת המועמדות להחלפת אורנה פורת בניהול תיאטרון הילדים והנוער מייסודה, אך לא זכתה בתפקיד.<ref></ref>

בסוף שנות ה-90 עזבה את ישראל ושבה להתגורר בארצות הברית.

== הצגות שביימה ==
* חקירה - מחזה מאת נורמן פנטון וג'ון בלייר המתעד את חקירת מותו של המנהיג הדרום אפריקאי סטיב ביקו. מלצר צפתה בהצגה בניו יורק כששהתה שם בשנת שבתון, והחליטה להפיק אותה גם בישראל (החאן, 1978)<ref></ref>
* ארבי על האי - הצגה לילדים על פי ספרו של ויליאם סטייג ובתרגומו של יהודה מלצר (החאן, 1980)<ref></ref>
* קברט וולטר 1984 - פסטיבל מחווה במוזיאון ישראל שניסה לשחזר את "קברט וולטר" מ-1916 בציריך, באמצעות מפגש בין יצירות דאדא היסטוריות ויצירות דאדאיסטיות (מוזיאון ישראל, 1984)<ref></ref>

== מחקרים ומאמרים שפרסמה ==

== הערות שוליים ==

קטגוריה:בוגרות אוניברסיטת קולומביה
קטגוריה:במאיות תיאטרון יהודיות
קטגוריה:במאיות תיאטרון אמריקאיות
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:עולות בשנות ה-1970
קטגוריה:עולים בשנות ה-1970
קטגוריה:בעלות תואר דוקטור מאוניברסיטת קולומביה
קטגוריה:בעלי תואר דוקטור מאוניברסיטת קולומביה
קטגוריה:סגל אוניברסיטת תל אביב: תיאטרון
קטגוריה:סגל האוניברסיטה העברית בירושלים
קטגוריה:ישראליות שנולדו ב-1940
קטגוריה:ישראלים שנולדו ב-1940
קטגוריה:אמריקאיות שנולדו ב-1940
קטגוריה:אמריקאים שנולדו ב-1940
אסקיאל בוז'אודה

אסקיאל אדוארדו בוז'אודה (בספרדית: Ezequiel Eduardo Bullaude; נולד ב-26 באוקטובר 2000 במאיפו שבארגנטינה) הוא כדורגלן ארגנטינאי המשחק בעמדת הקשר ההתקפי בקבוצת פיינורד מליגת העל ההולנדית.

== קריירת מועדונים ==
בוז'אודה החל את הקריירה המקצוענית שלו בקבוצת גודוי קרוס מליגת העל הארגנטינאית. הוא ערך 77 הופעות ליגה במדי המועדון, בהן הבקיע 16 שערים.

ב-30 באוגוסט 2022 חתם בוז'אודה על חוזה לחמש שנים בפיינורד מליגת העל הארגנטינאית. ב-11 בספטמבר ערך את הופעת הבכורה שלו במועדון, בניצחון 3-0 על ספרטה רוטרדם במסגרת המחזור השישי בליגה לעונת 2022/2023.

== תארים ==
פיינורד

* אליפות הולנד: 2022/2023

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני גודוי קרוס
קטגוריה:כדורגלני פיינורד
קטגוריה:ארגנטינאים שנולדו ב-2000
מחיאת כפיים בעמידה

האסטרונאוטים [[גורדון קופר ופיט קונראד זוכים למחיאות כפיים סוערות בעמידה בבית הנבחרים של ארצות הברית]]

מחיאת כפיים בעמידה (וגם תשואות בעמידה) היא סוג של מחיאות כפיים סוערות המתרחשות בעת שהקהל היושב נעמד תוך כדי מחיאות כפיים, לאחר הופעה או נאום יוצאי דופן. מחיאת כפיים בעמידה נחשבת מחווה של כבוד מיוחד, ונהוגה לעיתים קרובות בעת כניסה או עזיבה של נואם או מבצע על הבמה, בעת שהתשואות נמשכות עד שהאדם עוזב או מתחיל את נאומו או מופעו, ולעיתים לצורך בקשת הדרן בסוף הופעה.

באנגלית, המונח המקובל למחיאת כפיים בעמידה הוא "Standing Ovation", ומקורו מהמילה הלטינית "Ovo", שמשמעותה "אני שמח". ברומא העתיקה, היו זוכים מפקדים צבאיים החוזרים מהקרב לאוביישן, שהוא סוג של טריומף, גם במקרים שבהם הישגיהם בקרב לא עמדו בדרישות הניצחון, אך עדיין היו ראויים לשבח (כמו מרקוס ליקיניוס קראסוס לאחר תבוסתו מול ספרטקוס).

==קישורים חיצוניים==

קטגוריה:תיאטרון
קטגוריה:אמנות הבמה